ร่วม 2 เดือน หลังจากงานประกาศผลออสการ์, A Fantastic Woman, หรือในชื่อไทยว่า ,แด่ผู้ชายที่รัก, ดีกรีหนังรางวัลออสการ์สาขาภาพยนตร์ต่างประเทศยอดเยี่ยม ก็ได้ฤกษ์เข้าฉายในไทยเสียที กับหนังที่เล่าเรื่องราวชีวิตของผู้หญิงข้ามเพศ ที่เต็มไปด้วยความละเอียดอ่อนและเปราะบาง แต่ในขณะเดียวกันมันก็มีด้านที่เข้มข้น ดุดัน และอาจตีแสกหน้าคนบางจำพวกให้ตระหนักถึงความเท่าเทียมกันของ ,ความเป็นคน ,A Fantastic Woman, เล่าเรื่องราวของ ,มารีนา, นักร้องหญิงข้ามเพศที่คบหาอยู่กับ, ออร์แลนโด, ชายคนรักที่มีอายุห่างกันถึง 20 ปี ทุกอย่างดูสวยงามและราบรื่น จนกระทั่งแฟนของเธอต้องเสียชีวิตอย่างปัจจุบันทันด่วน พร้อมร่องรอยบาดแผลเต็มตัว ซึ่งเธอไม่ได้เป็นผู้ก่อ แต่แพทย์ ผู้รักษากฎหมาย และคนในครอบครัวของคนรักเธอ ไม่มีใครเชื่อและตราหน้าว่าเธอคือสาเหตุการเสียชีวิต นั่นจึงตามมาด้วยการสอบสวน ก่นด่า เหยียดหยาม ทำร้ายร่างกาย ที่คอยตามติดชีวิตเธออย่างหนักหน่วง การจะต่อสู้และยืนหยัดอีกครั้งหลังจากการเสียคนรักจึงไม่ใช่เรื่องง่าย เมื่อความรักและความเข้าใจจากคนที่เธอรักที่สุดนั้นไม่มีอีกต่อไปแล้ว,หนังเล่าเรื่องด้วยการตามติดชีวิตของ ,มารีนา, พาไปสู่สถานการณ์ยากๆ ของชีวิต และยิ่งยากกว่าเดิมเมื่อเธอเป็นหญิงข้ามเพศ เพราะการกระทำของผู้คนรอบข้าง ทำร้ายมารีนาทั้งร่างกายและจิตใจ วิธีการเล่าเรื่องแบบนี้ ทำให้คนดูค่อยๆ รู้จักและเริ่มอินกับตัวละครมากขึ้นเรื่อยๆ ยิ่งตัวละครถูกกระทำเลวร้ายเท่าไหร่ ยิ่งทำให้เรารู้สึกเห็นใจตัวละครมากเท่านั้น เมื่อการนำเสนอบวกกับการแสดงที่มีพลังมากพอ ทำให้สามารถเกาะกุมหัวใจคนดูให้อยากติดตาม และลุ้นว่าตัวละครจะหาทางออกให้กับชีวิตอย่างไร,ความรุนแรงต่อหญิงข้ามเพศใน ,A Fantastic Woman, น่าจะเป็นสิ่งซึ่งสะท้อนความเป็นจริงของสังคมได้ดี ไม่ว่าจะเป็นประเทศที่เจริญแล้วหรือยังพัฒนาอยู่ การเหยียดหยาม ดูแคลน มองว่าเป็นสิ่งชั่วร้าย ยกตนข่มท่านคิดว่าตัวเองดีเลิศกว่าใคร แล้วกดคนอื่นให้ต่ำ มันยังคงอยู่คู่โลกไม่ว่าโลกปัจจุบันจะเปิดกว้างและยอมรับเรื่องความหลากหลายทางเพศมากขึ้นแล้วก็ตาม หนังตั้งคำถามเรื่องสิทธิมนุษยชน ความเท่าเทียมกัน การกระทำที่พึงมีต่อกันระหว่างคนกับคน ไปจนถึงการ ,ได้รัก, และ ,ถูกรัก, ด้วยท่าทีที่ประนีประนอม แต่ก็แอบตีแสกหน้าต่อคนบางจำพวกที่ดักดานให้เจ็บแสบ ซึ่งหนังก็ไม่ได้สะท้อนเรื่องความรุนแรงอย่างเดียว มันยังให้พลังใจ ให้รู้จักปกป้องตัวเอง และกล้าที่จะก้าวเดิน ผ่านตัวละครของมารีนา,การแสดงของ, ดาเนียลา เวก้า, เจ้าของบทบาท ,มารีนา, คือทุกสิ่งในหนัง ,A Fantastic Woman, อย่างแท้จริง เธอคือนักแสดงหญิงข้ามเพศตัวจริงเสียงจริง ที่ทำให้ตัวละครมารีนามีมิติและซับซ้อนโดยไม่ต้องพูดหรือกระทำอะไรออกมามากมาย มันก็สื่อให้เห็นว่าเธอคิดและรู้สึกอย่างไร ราวกับว่าเวก้ากำลังถ่ายทอดสิ่งที่เคยเกิดขึ้นจริงกับชีวิตของเธอเอง การแสดงของเธอทำให้เรารู้สึกเห็นใจกับชะตากรรมของมารีนา แต่ในขณะเดียวกันเราไม่รู้สึกสงสารหรือกังวลว่าเธอจะหาทางออกกับสิ่งต่างๆ ไม่ได้ และน่าทึ่งขึ้นไปอีกกับการร้องเพลงแบบโอเปร่าในหนัง ซึ่งนั่นคือความสามารถของเธอจริงๆ ทั้งหมดคือสิ่งที่บ่งบอกถึงการเป็นนักแสดงระดับยอดฝีมือของเวก้า,อีกคนที่ต้องชื่นชมไม่แพ้กันก็คือ ผู้กำกับ ,เซบาสเตียน เลลิโอ, ที่ถ่ายทอดเรื่องราวชีวิตของหญิงข้ามเพศออกมาอย่างประณีต ซาบซึ้ง งดงาม ให้เกียรติ และเปี่ยมไปด้วยคุณภาพ,ในความเข้าใจทั่วไป อาจจะคิดว่า ,A Fantastic Woman, เป็นตัวแทนหนังของ,กลุ่มคน LGBT, ซึ่งสิ่งที่หนังนำเสนอก็อาจสรุปได้ว่าเป็นเช่นนั้น แต่หากเปิดใจพิจารณาให้ลึกลงไป นี่คือหนังที่เป็นตัวแทนของคนที่อยู่ท่ามกลางสังคมที่อุดมไปด้วยอคติ คนมือถือสากปากถือศีล, มารีนา, แสดงให้เห็นว่าแม้ชีวิตจะย่ำแย่แค่ไหน ตกต่ำเพียงใด ถึงจุดหนึ่งก็ควรฮึดสู้ ยืนหยัด และลุกขึ้นมาเผชิญต่อคำและการกระทำแย่ๆ เหล่านั้น เพราะมันไม่จำเป็นเลยที่ต้องขอความเห็นใจหรือรอความรักจากคนอื่น ตัวเรา สามารถเป็นกำลังใจและความรัก ให้พลังใจในการดำเนินชีวิตด้วยตัวเองต่อไปได้,สุดท้ายนี้ ด้วยลักษณะของหนัง เชื่อว่ารอบฉายและรายได้ของ ,A Fantastic Woman, อาจไม่ได้เยอะเท่าไหร่ แต่สำหรับใครที่เป็นคอหนังสายคุณภาพ สายรางวัล นี่ก็เป็นหนังอีกเรื่องในช่วงนี้ที่ต้องตามเก็บ ไม่ควรพลาดดูในโรงหนังจริงๆ,อ่านบทความ ตีตั๋วชนโรง เรื่องอื่นๆ,--- ชาแมน ---,Facebook.com/cmzmovie,Twitter.com/Chamanz13
A Fantastic Woman หรือในชื่อไทยว่า แด่ผู้ชายที่รัก ดีกรีหนังรางวัลออสการ์สาขาภาพยนตร์ต่างประเทศยอดเยี่ยม ก็ได้ฤกษ์เข้าฉายในไทยเสียที กับหนังที่เล่าเรื่องราวชีวิตของผู้หญิงข้ามเพศ